CELEX: 32011D0718
Language: sl
Date: 2011-10-28 00:00:00
Title: Izvedbeni sklep Komisije z dne 28. oktobra 2011 o spremembi Izvedbenega sklepa Komisije 2011/402/EU o nujnih ukrepih, ki se uporabljajo za seme triplata (božje rutice) ter nekatera semena in zrna, uvožena iz Egipta (notificirano pod dokumentarno številko C(2011) 7744) Besedilo velja za EGP

1.11.2011   
            
            
               SL
            
            
               Uradni list Evropske unije
            
            
               L 285/53
            
         IZVEDBENI SKLEP KOMISIJE
   z dne 28. oktobra 2011
   o spremembi Izvedbenega sklepa Komisije 2011/402/EU o nujnih ukrepih, ki se uporabljajo za seme triplata (božje rutice) ter nekatera semena in zrna, uvožena iz Egipta
   (notificirano pod dokumentarno številko C(2011) 7744)
   (Besedilo velja za EGP)
   (2011/718/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(i) in (iii) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki na ravni Unije in nacionalni ravni urejajo živila in krmo na splošno ter zlasti varnost živil in krme. Določa tudi nujne ukrepe, kadar je očitno, da živila ali krma, uvožena iz tretje države, zelo verjetno pomeni resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
            
         
               (2)
            
            
               Uredba Evropskega parlamenta in Sveta (ES) št. 852/2004 z dne 29. aprila o higieni živil (2) določa splošna pravila o higieni živil. Navedena pravila vključujejo higienske zahteve za proizvodnjo semen in zrn za neposredno prehrano ljudi, ki jih morajo izpolnjevati nosilci živilske dejavnosti.
            
         
               (3)
            
            
               Ugotovljeno je bilo, da so nekatere pošiljke semen triplata (božje rutice), uvožene iz Egipta, povzročile v Uniji izbruh bakterije Escherichia coli, ki proizvaja toksin Šiga (STEC), serotipa O104:H4. Zato je Izvedbeni sklep Komisije 2011/402/EU (3) uvedel prepoved sprostitve v prosti promet Unije semen in zrn iz Egipta, ki spadajo pod oznake KN, navedene v Prilogi k navedenemu sklepu. Prepoved preneha veljati 31. oktobra 2011.
            
         
               (4)
            
            
               Urad Komisije za prehrano in veterinarstvo je med 21. in 25. avgustom 2011 izvedel pregled v Egiptu, da bi izsledil morebitni vir nedavnih izbruhov bakterije E. coli (serotip O104:H4) na severu Nemčije in v Bordeauxu, Franciji, ter ocenil pogoje proizvodnje in predelave sumljivih semen v navedeni tretji državi.
            
         
               (5)
            
            
               Ocenjeni so bili rezultati pregleda in ukrepi, ki jih je sprejel Egipt za pomanjkljivosti pri proizvodnji semen za prehrano ljudi, ki se lahko kalijo. Navedena ocena kaže, da ukrepi, ki so jih sprejeli egiptovski organi, ne zadoščajo za obvladovanje ugotovljenih tveganj.
            
         
               (6)
            
            
               V skladu s členom 10 Uredbe (ES) št. 852/2004 morajo uvožena živila izpolnjevati higienske zahteve iz Priloge I k navedeni uredbi. Vendar ukrepi, ki so jih navedli egiptovski organi, ne dajejo zadostnih jamstev za aktivno zavezo, da bo proizvodnja potekala v skladu s Prilogo I k Uredbi (ES) št. 852/2004. Evropska agencija za varnost hrane (EFSA) bo do konca oktobra 2011 sprejela znanstveno mnenje o tveganju pri bakteriji Escherichia coli, ki proizvaja toksin Šiga (STEC), in drugih patogenih bakterijah v semenih, kalčkih, poganjkih in kreši iz teh semen.
            
         
               (7)
            
            
               Dokler se morebiti ne uvedejo dodatni nadzorni ukrepi na podlagi mnenja EFSA in da se egiptovskim pristojnim organom omogoči dovolj časa za predložitev dodatnih informacij Komisiji ter za zagotovitev učinkovitih jamstev za dodatne ukrepe obvladovanja tveganja, je treba začasno prepoved sprostitve v prosti promet Unije semen in zrn iz Egipta, določeno v Izvedbenem sklepu 2011/402/EU, podaljšati do 31. marca 2012.
            
         
               (8)
            
            
               Za zagotovitev učinkovitosti tega sklepa in preprečitev uvoza vseh živil iz Priloge se ta sklep uporablja od 1. novembra 2011, ker Izvedbeni sklep 2011/402/EU določa, da je sprostitev egiptovskih semen iz Priloge prepovedana do 31. oktobra 2011.
            
         
               (9)
            
            
               Izvedbeni sklep 2011/402/EU je zato treba ustrezno spremeniti.
            
         
               (10)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Izvedbeni sklep Sveta 2011/402/EU se spremeni:
   
               1.
            
            
               člen 2 se nadomesti z naslednjim besedilom:
               „Člen 2
               Sprostitev semen in zrn iz Egipta, navedenih v Prilogi, v prosti promet Unije je prepovedana do 31. marca 2012.“
            
         
               2.
            
            
               Priloga se nadomesti z besedilom iz Priloge k temu sklepu.
            
         Člen 2
   Ta sklep se uporablja od 1. novembra 2011.
   Člen 3
   Ta sklep je naslovljen na države članice.
   
      V Bruslju, 28. oktobra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  UL L 139, 30.4.2004, str. 1.
   
      (3)  UL L 179, 7.7.2011, str. 10.
   
      PRILOGA
      
         
            „PRILOGA
            Seme in zrna iz Egipta, katerih sprostitev v prosti promet Unije je prepovedana do 31. marca 2012:
            
                        Oznaka KN (1)
                        
                     
                     
                        Opis
                     
                  
                        ex 0704 90 90
                     
                     
                        kalčki rukole
                     
                  
                        ex 0706 90 90
                     
                     
                        kalčki rdeče pese, kalčki redkve
                     
                  
                        ex 0708
                     
                     
                        kalčki stročnic, sveži ali ohlajeni
                     
                  
                        ex 0709 90 90
                     
                     
                        sojini kalčki
                     
                  
                        0713
                     
                     
                        sušene stročnice, oluščene ali ne ali zdrobljene
                     
                  
                        0910 99 10
                     
                     
                        seme triplata (božje rutice)
                     
                  
                        1201 00
                     
                     
                        soja, cela ali lomljena
                     
                  
                        1207 50
                     
                     
                        gorčično seme
                     
                  
                        1207 99 97
                     
                     
                        drugo oljno seme in plodovi, celo ali lomljeno
                     
                  
                        1209 10 00
                     
                     
                        seme sladkorne pese
                     
                  
                        1209 21 00
                     
                     
                        seme lucerne (alfalfa)
                     
                  
                        1209 91
                     
                     
                        seme vrtnin
                     
                  
                        ex 1214 90 90
                     
                     
                        kalčki lucerne (alfalfa)
                     
                  
      
      
         (1)  ‚Oznake KN‘ se v tem Izvedbenem sklepu Komisije nanašajo na oznake iz dela 2 Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).“